Inulin ya iku jinis fruktan utawa polimer fruktosa (rante gabungan monomer fruktosa) kang akèh-akèhé ngandhut sakiwa-tengené 35 unit fruktosa kang diubungake siji lan sijiné ing rante lurus déning pangiket β-2,1 glikosida (karbon 2 saka salah siji fruktosa diubungake karo karbon 1 fruktosa sadurungé). Saben inulin duwé glukosa ing pucuk wiwitan rante. Struktur saka inulin ora tansah wujud rante lurus, nanging uga bisa ngepang kaya inulin kang asalé saka oyot tuwuhan "Chicorium intybus" kang ngandhut sithik pangiket β-2,6 ing rante mligi lan kala-kala pang-pang endhek. Inulin akèh-akèhé ana ing umbi dahlia lan articok Jerusalem lan uga ing pirang-pirang spésies liyané (nanging ora ing sesuketan).